Document ID: /roh_data/filtered/fineweb-2-filterrobots_roh.jsonl.gz/25010

En sia davosa stagiun da profi ha il ciclist Fabian Cancellara gudagnà il campiunadi svizzer en la cursa cunter l’ura a Martigny. Per Fabian Cancellara è quai gia il 10avel titel en questa disciplina.
Cun in retard da 1:20 minutas sin il victur suonda Reto Hollenstein sin il segund plaz. Terz daventa Simon Pellaud.
En tut han mo quatter ciclists finì la cursa sur 41 kilometers. Stefan Küng ha stuì dar si la cursa suenter ina cupitgada. Silvan Dillier è stà malsaun ed ha uschia stuì dar forfait.
RR novitads 22:00